**2469. Издаване на Заповед за учредяване на еднократно право на преминаване/прокарване на отклонения от общи мрежи и съоръжения на техническата инфраструктура през имот – държавна собственост**

**Правно основание:** Чл. 192, ал.3 и чл.193, ал.4 от ЗУТ

**Срок:** 1 месец

**Необходими документи:**

1. Заявление по образец;
2. Документи, удостоверяващи необходимостта от учредяване на сервитутно право и доказващи изпълнението на условията по чл. 192, ал. 3 и чл. 193, ал. 4 от ЗУТ;
3. Документ за плащане на учреденото право, освен ако плащането не е направено по електронен път.

**Цена/такса:** Не се дължат държавни такси.

**Пояснения:**

Правото на преминаване/прокарване на отклонения от общи мрежи и съоръжения на техническата инфраструктура през държавни поземлени имоти се учредява, когато друго техническо решение е явно икономически нецелесъобразно, със заповед на Областен управител.

Заповедта се вписва в имотния регистър по партидата на поземления имот, който се обслужва от учреденото право на преминаване/прокарване на отклонения от общи мрежи и съоръжения на техническата инфраструктура, по партидата на държавния поземлен имот, върху който е учредено правото на преминаване, и в акта за държавна собственост.

Заповедта, както и отказът подлежат на обжалване по реда на чл. 215 ЗУТ в 14-дневен срок от съобщаването.